CELEX: 32021R1324
Language: sk
Date: 2021-08-10 00:00:00
Title: Vykonávacie nariadenie Komisie (EÚ) 2021/1324 z 10. augusta 2021, ktorým sa mení nariadenie (ES) č. 1597/2002, pokiaľ ide o úpravu vnútroštátnych zoznamov základného lesného množiteľského materiálu, ktoré sa majú predkladať

11.8.2021   
               
               
                  SK
               
               
                  Úradný vestník Európskej únie
               
               
                  L 288/19
               
            
         VYKONÁVACIE NARIADENIE KOMISIE (EÚ) 2021/1324
         z 10. augusta 2021,
         ktorým sa mení nariadenie (ES) č. 1597/2002, pokiaľ ide o úpravu vnútroštátnych zoznamov základného lesného množiteľského materiálu, ktoré sa majú predkladať
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 1999/105/ES z 22. decembra 1999 o uvádzaní množiteľského materiálu lesných kultúr na trh (1), a najmä na jej článok 10 ods. 3,
         keďže:
         
                     (1)
                  
                  
                     Nariadením Komisie (ES) č. 1597/2002 (2) sa stanovuje štandardizovaná úprava, v ktorej majú členské štáty predkladať vnútroštátne zoznamy základného lesného množiteľského materiálu Komisii.
                  
               
                     (2)
                  
                  
                     Komisia nedávno vyvinula informačný systém elektronického predkladania týchto vnútroštátnych zoznamov s názvom Informačný systém pre lesný množiteľský materiál (FOREMATIS). FOREMATIS umožňuje členským štátom uverejňovať svoje vnútroštátne zoznamy na webovom sídle Komisie.
                  
               
                     (3)
                  
                  
                     Z dôvodu tohto technického vývoja by sa mala úprava vnútroštátnych zoznamov stanovená nariadením (ES) č. 1597/2002 nahradiť úpravou podľa systému FOREMATIS.
                  
               
                     (4)
                  
                  
                     Nariadenie (ES) č. 1597/2002 by sa preto malo zodpovedajúcim spôsobom zmeniť.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Nariadenie (ES) č. 1597/2002 sa mení takto:
            
                        1.
                     
                     
                        Článok 1 sa nahrádza takto:
                        
                           „Článok 1
                           Vnútroštátny zoznam uvedený v článku 10 ods. 2 smernice 1999/105/ES predkladá každý členský štát prostredníctvom vzoru v Informačnom systéme pre lesný množiteľský materiál Komisie (*1) a v súlade s ním.
                        
                        
                           (*1)  https://ec.europa.eu/forematis/“."
                        
                     
                  
                        2.
                     
                     
                        Príloha sa vypúšťa.
                     
                  
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. augusta 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. ES L 11, 15.1.2000, s. 17.
         
            (2)  Nariadenie Komisie (ES) č. 1597/2002 zo 6. septembra 2002, ktorým sa ustanovujú podrobné pravidlá uplatňovania smernice Rady 1999/105/ES ohľadne úpravy vnútroštátnych zoznamov základného lesného množiteľského materiálu (Ú. v. ES L 240, 7.9.2002, s. 34).